**Dôvodová správa**

Upozornenie Okresnej prokuratúry Košice II pod č. Pd 94/17/8803-5 zo dňa 27.07.2017 na porušenie ustanovenia § 15a ods. 1 zákona SNR č. 401/1990 Zb. o meste Košice, obdržala mestská časť na základe podnetu starostu mestskej časti zo dňa 03.05.2017.

V súlase s časovým plánom rokovaní MieR a MieZ sa dňa 18.04.2017 konalo XXIV. rokovanie miestneho zastupiteľstva, ktoré viedla Ing. Mária Gamcová, PhD., zástupca starostu, pretože starosta mestskej časti sa rokovania nemohol zúčastniť zo zdravotných dôvodov.

Na rokovaní bolo prijatých spolu 31 uznesení, ktoré boli následne podpísané zástupcom starostu. Vychádzajúc z dlhodobej správnej praxe v mestskej časti a stanoviska právneho zástupcu, v poverení na vedenie (vyplývajúce zo zákona) je obsiahnutá aj povinnosť autorizovať kvalifikovaným spôsobom výstupy z rokovania, ktoré viedol zástupca starostu. Na základe týchto skutočností boli dňa 24.04.2017 podpísané uznesenia, ktoré miestne zastupiteľstvo prijalo dňa 18.04.2017.

Okresná prokuratúra navrhuje toto upozornenie prejednať na rokovaní miestneho zastupiteľstva a zaslať písomnú správu s doručením uznesenia. Z tohto dôvodu je predložený tento materiál na rokovanie miestnej rady a miestneho zastupiteľstva.

Spracovala :

JUDr. Magdaléna Balážová

právne oddelenie